keiner
Material: papyrus
Place: Antaiopolites
Categories: Brief (amtlich)
Kurrah ben Sharik an den Pagarchen Basileios
Tadel für die Verspätung des Basileios in der Ablieferung von Steuern
ausführliche Beschreibung des idealen höheren Beamten
<gap/>[ὄν]τες τῇ χάρητι τοῦ Θεο[ῦ] καὶ [ἀποδεικνύοντες ἑαυτοὺς] 
ε[ὐ]ειδεστάτους καὶ ἔγνωσαν πάντες [ὀφείλειν ἐξανυθῆναι] 
διʼ αὐτῶν κανώνα τῶν χρυ[σικῶν δημοσίων καὶ μηδὲν] 
[εἶ]ν[αι] ἐν λοιπαδαρίων <gap/> 
διʼ ὧν ἐβλάπτοντο παρά τινων <gap/> 
ἄρξαι ο[ὖ]ν ἐπʼ ὀνόματος τοῦ Θεο καὶ τῆς βοηθείας καὶ ἀγ[α]θο 
τ[ὴν ἐ]ξ[άν]υσιν τῶν χρυσι[κῶν] δημοσίων [μετὰ] 
ἐπιηκείας καὶ χειραγωγείας. ἑκάστῳ γὰρ ἀγωνιζομένῳ 
εἰς σύστ[α]σιν καὶ διόρθωσιν ὡ[ς ἁρμ]όττει αὐτῷ ὁ Θ[εὸς] 
καὶ συνεπισχύει καὶ σοῦ συνάγωντος ποσὸν χρ[υ]σίο[υ ὀ]φείλων 
δεῖξαί σε ἱκ[α]νὸν παρʼ ἡμῖν τοῦτ[ο] ἀπόστε[ι]λον ἐν τῇ σακέλλ[ῃ] 
ἀγωνιζόμενος εἰς τοῦτο ἐνδρανῶς καὶ ἐμπιε[σμένως]. 
ἀρτίως γὰρ τῶν τῆς χώρας ἀποτελεσάντων τὴν κατασπορ[ὰν ] 
εὐχαιροτέρως ἀποπληρώσιν τὰ 
διʼ αὐτῶν καὶ  
ἐπέφθασεν ὁ καιρὸς τῆς ῥόγας τῶν Μωαγαριτῶν τοῦ Φοσσάτο 
καὶ τῶν κούρσων καὶ ἡ ῥόγα αὐτῶν ἀπὸ δημοσίων ἑβδόμ[ης] 
ἰνδικτίονος δίδεται. λοιπὸν μὴ ἀμελῇς τοῦ ἀποστεῖλαι 
τὸ συναγόμενον ποσὸν παρὰ τῶν τῆ[ς] δι[ο]ικήσεώς σου. 
ὁ χρήσιμος γὰρ ὑπουργὸς ἀκαταφρονήτως συνάγει 
τὸ δίκαιον τοῦ Αμιραλμουμνιν μετὰ κυβερνήσεως 
καὶ καλοθελείας μηδὲν ἀπολλων ἢ ἐξαλείφων. μέλλ[ομ]εν 
τοίνυν καταμαθεῖν κελεύσει Θεοῦ τὸ πῶς διαγίνῃ ἐν τοῖς 
ἔργοις σου καὶ οὐ μὴ διαλάθῃ ἡμᾶς τί ποτε. θέλομεν γ[ὰ]ρ 
εὑρεθῆναί σε μετὰ τῶν ἐχόντων ἀγαθὸν καὶ εὔνοιαν καὶ ἐὰν 
εὕρωμέν σε ἐν τούτοις ὠφελοῦμέν σε ἀνταμοιβόμε[νο]ι 
κατὰ τὰ ἔργα σου, εἰ δὲ καὶ ἄλλως πως διαπραττόμενον ἀποδιδοῦ[μέν σε] 
ὡσαύτως καταβιβάζωντες καὶ χυδεότερων πάντων 
ἀποδικνύοντές σε. ἀλλʼ ὅμως ἐλπίζομεν εἰς τὸν Θεὸν 
ὅτι μέλλεις εὑρεθῆναι ἐκ τῶν ἀληθεινῶν  καὶ γνησίων ὑπο[υ]ργ[ῶν] 
τῶν σπευδόντων ἀρέσαι ἡμῖν καὶ φυλαττόντων
τὰ καταπιστευθέντα αὐτοῖς. ἔσῃ γὰρ ἐπιστάμενος ὡς τὸ πρῶτον 
καὶ ἀνώτερον κεφάλαιον ὅλων τῶν ἔργων τοῦ ὑπουργοῦ 
ἡ ἐξάνυσης τῶν δημοσίων ἐστὶ τοῦ ἐμπόνως καὶ ἀενάως 
κ[α]τὰ διάνοιαν ἔχειν ἕως δʼ ἂν ἀποτελέσῃ τὴν τοιαύτην
ἐξάνυσιν μετὰ τῆς τοῦ Θ[ε]οῦ [συν]εργείας. παραφυλάξαι δι[ὰ] τ[ῆς] 
διοικήσεώς σου ἀπὸ τῶν προσφευγόντων ἐν αὐτῇ φυγάδω[ν] 
καὶ τῶ[ν] κακῶν ὑπουργῶν καὶ ῥᾳδιουργῶν μὴ ποιῶν μήτε 
συγχωρῶν παρʼ α[ὐ]τ[ο]ῖς ἔργον γενέσθαι παροργίζον τὸν Θεὸν 
μήτε μὴν ἡμ[ᾶς]. ἐγρά μ Τῦ ιθ ἰδ η.